अधिकांश पश्चिम यूरोपीय देशों में COVID-19 के नए मामलों में अभूतपूर्व वृद्धि
बुधवार 21 अक्टूबर को स्पेन दस लाख से अधिक COVID -19 से संक्रमण वाला पहला पश्चिमी यूरोपीय देश बन गया। यह दुनिया का छठा ऐसा देश है जिसमें अब तक दस लाख मामले सामने आए हैं। इस सूची में अन्य देशों में अमेरिका, भारत, ब्राजील, रूस और अर्जेंटीना हैं।
अगस्त के अंत से देश में नए संक्रमणों और मौतों की संख्या में तेज़ी से वृद्धि हुई है जिसने सरकार को पहले लोगों की गतिविधियों पर लगाए गए प्रतिबंधों को फिर से लागू करने के लिए मजबूर किया। केवल बुधवार को स्पेन में 156 से अधिक मौतों के साथ लगभग 17,000 नए मामले सामने आए। देश में अब तक COVID-19 से संबंधित कुल 34, 366 मौतें हो चुकी हैं।
फ्रांस में कुछ दिनों से प्रतिदिन 25,000 से अधिक नए मामले सामने आ रहे हैं ऐसे में अब यह स्पेन के साथ शामिल होने वाला है और दस लाख से अधिक मामलों को दर्ज करने वाला यह सातवां देश बन गया है। बुधवार 21 अक्टूबर को 34,000 से अधिक मौतों के साथ 999,744 COVID-19 मामले थे। फ्रांस ने राजधानी पेरिस सहित नौ क्षेत्रों में कर्फ्यू लगा दिया है और कई और क्षेत्रों में जल्द ही इसी तरह के कर्फ्यू लगने की उम्मीद है। पेरिस और इसके आसपास के कई अस्पताल इन मामलों के ओवरलोड का सामना कर रहे हैं।
COVID-19 महामारी के दूसरे दौर में पहले प्रकोप में सबसे बुरी तरह प्रभावित देशों में से एक इटली ने नए संक्रमणों के मामले में पिछले सभी रिकॉर्ड को तोड़ दिया है। बुधवार को इसने 15,199 नए मामले दर्ज किए। यह देश में अब तक की एक दिन में सबसे ज़्यादा वृद्धि है। नए मामलों में वृद्धि ने सरकार को कर्फ्यू लागू करने के लिए मजबूर कर दिया है। रॉयटर्स की एक रिपोर्ट के अनुसार, कैपिटल रोम के पास के क्षेत्रों में शुक्रवार 23 अक्टूबर को सुबह 5 बजे से कर्फ्यू लागू होगी।
जर्मनी जो कि महामारी के पहले चरण में नए मामलों और कुल मौतों की संख्या को रोकने में सक्षम था वह अब एक दिन में सबसे अधिक संक्रमण दर्ज कर रहा है। इस देश में हर दिन 10,000 से अधिक नए संक्रमण सामने आ रहे हैं और यहां कुल मौत की संख्या 10,000 के क़रीब है। बुधवार को देश के स्वास्थ्य मंत्री जीन्स स्पह्न की जांच पॉजिटिव पायी गई।
यूके में बुधवार को 26, 600 से अधिक नए मामले रिकॉर्ड किए गए। यहां कुल मामला 7,89,229 तक पहुंच गया। इस क्षेत्र के कई अन्य देश रोज़ाना नए मामलों की रिकॉर्ड संख्या दर्ज कर रहे हैं। मामलों में इस तरह की वृद्धि ने इन देशों को लोगों की आवाजाही को प्रतिबंधित करने और फिजिकल डिस्टेंसिंग के नियमों को और अधिक सख्ती से लागू करने के लिए मजबूर किया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva